Blanknuka korvo

La Blanknuka korvo (Corvus splendens), konata ankaŭ kiel Kolomba korvo estas komuna azia birdospecio de la familio de korvedoj kaj el la tipa genro Corvus el la ordo de paserinoj, kiu estas laŭ grando inter la Monedo kaj la Nigra korniko (40 cm longa) sed ĝi estas relative pli svelta ol ili. La frunto, krono, gorĝo kaj supra brusto estas tre brilnigraj, dum kolo kaj brusto estas pli helgrizbrunaj. Flugiloj, vosto kaj gamboj estas nigraj. Estas regionaj variadoj en la dikeco de la beko kaj la koloretendo en areoj de la plumaro.

 Distribuado kaj habitato 
Ĝi havas ampleksan distribuadon en suda Azio, kie estas indiĝena el Nepalo, Barato, Pakistano, Srilanko, Maldivoj kaj insuloj Lakŝadivoj, Sudokcidenta Tajlando kaj marbordo de suda Irano. Ĝi estis enmetita en Orienta Afriko ĉirkaŭ Zanzibaro (ĉirkaŭ 1897Cooper, John E. (1996) Health studies on the Indian house crow (Corvus splendens) Avian Pathology 25(2):381) kaj Sudanhavenurbo, kaj alvenis en Aŭstralion per ŝipo sed nune ĝi estis formortigita. Ĵuse ĝi atingis Eŭropon, kaj estis bredata en Hoek van Holland ekde 1998.Ottens, G. (2003) Background and development of the Dutch population of House Crows Corvus splendens. Limosa 76(2):69-74
Ĝi asocias kun homaj setlejoj en sia tuta teritorio, el etaj vilaĝoj al grandaj urboj. En Singapuro estis denseco de 190 birdoj/km2 en 2001 kie oni klopodis malpliigi la populacion.Brook, B.W., Sodhi, N.S., Soh, M.C.K., Lim, H.C. (2003) Abundance and projected control of invasive house crows in Singapore. Journal of Wildlife Management 67(4):808-817

Pro etendo de homa populacio en ties areoj, tiu orientalisa specio proporcie multobliĝis. Ĉar ĝi estas ĉiomanĝanta kadavromanĝanto, tio permesis ilin prosperi en tiaj cirkonstancoj.

La invadeblo de la specio estas granda ĉe la tropikoj. Ankoraŭ ne aperis en Ameriko. Tiu specio povas uzi resursojn ege flekseble kaj ŝajne asocias kun homoj, ĉar oni ne konas populaciojn sendepende de homoj.Nyari, A., Ryall, C. and Peterson, A. T. 2006. Global invasive potential of the house crow Corvus splendens based on ecological niche modeling. J. Avian Biol. 37:306-311.

 Kutimaro 
eta|maldekstre|Gepatroj manĝigantaj junulojn
eta|Nesto kun ovoj
eta|ovoj de Eudynamys scolopaceus en nesto de Corvus splendens - Muzeo de Tuluzo
 Dieto 
Ili manĝas ĉefe ĉe homaj restaĵoj, etajn reptiliojn kaj aliajn animalojn kiel insektoj kaj aliaj etaj senvertebruloj, ovojn, birdidojn, grenon kaj fruktojn. Plej parto de la manĝo estas prenata el sur grundo, sed ankaŭ el arboj se estas tia oportuno. Ĝi estas tre oportunema birdo kaj pro ties ĉiomanĝanta dieto, ĝi povas survivi el preskaŭ ĉio kio manĝeblas.

 Nestumado 
Almenaŭ necesas kelkaj arboj surloke por ties sukcesa reproduktado, kvankam ili eventuale nestumas ankaŭ en telefonfostoj.Lamba, B.S. 1963. The nidification of some common Indian birds. Part I. J. Bombay Nat. Hisl. Soc. 60:121-133 La ino demetas 3-6 ovojn en tipa nesto el bastonetoj, kaj eventuale estas kelkaj nestoj en la sama arbo. En Suda Azio ili estas parazititaj de la Azia koelo. Reproduktado en Barato kaj en Duoninsula Malajzio estas el aprilo al julio. Ili preferas grandajn arbojn kun densaj kronoj por nestumado.Soh MCK, NS Sodhi, RKH Seoh, BW Brook (2002) Nest site selection of the house crow (Corvus splendens), an urban invasive bird species in Singapore and implications for its management. Landscape and Urban planning 59:217-226

 Voĉo 
La voĉo estas akra kaaa-kaaa.

 Rilato kun homoj 
Oni suspektas, ke paramiksovirusoj, kiel PMV 1 kio kaŭzas de la malsano de NewcastleRoy, P., Venugopalan, A.T., Manvell, R. 1998 Isolation of Newcastle disease virus from an Indian house crow.   Tropical animal health and production 30 (3):177-178 povas esti disvastigataj de la Corvus splendens. Eksplodoj en Barato el la malsano de Newcastle estis ofte antaŭenigitaj de morteco ĉe korvoj.Blount, W.P. (1949). Diseases of Poultry. (London, Balliere, Tindall and Cox). Oni trovis ilin portantajn ankaŭ Cryptococcus neoformans kiuj povas kaŭzi la kriptokokozon ĉe homoj.S. Gokulshankar, S. Ranganathan, M. S. Ranjith and A. J. A. Ranjithsingh (2004) Prevalence, serotypes and mating patterns of Cryptococcus neoformans in the pellets of different avifauna in Madras, India. Mycoses, 47:310–314

Tiu specio en Tanzanio kurioze montris maleston de sangoparazitoj kvankam kelkaj el tiaj specioj kiel Trypanosoma corvi estis unue priskribitaj kiel el tiu specio.Dirie, M.F., Ashford, R.W., Mungomba, L.M., Molyneŭ, D.H. & Green, E.E. (1990). Avian trypanosomes in Simulium and sparrowhawks (Accipiter nisus). Parasitology, 101,243-247.

 Bildaro 

 Referencoj 

 Eksteraj ligiloj 
 Blanknuka korvo
 Fotoj 

 Retejo Oiseaux Bildoj
 Blanknuka korvo 
 Blanknuka korvo 
 Filmoj 
 Filmoj de Blanknuka korvo  ĉe Interreta Birdokolekto

Kategorio:Korvedoj
Kategorio:Orientalisa faŭno
Kategorio:Birdoj de Azio
Kategorio:Birdoj de Afriko